作者：晁端礼
词牌/韵律：木兰花・玉楼春

paragraphs: 苦春宵漏短，梦回晚、酒醒迟。
正小雨初收，馀寒未放，怯试单衣。
娇痴。
最尤殢处，被罗襟、印了宿妆眉。
潇洒春工斗巧，算来不在花枝。
芳菲。
正好踏春，携素手、暂分飞。
料恨月愁花，多应瘦损，风柳腰肢。
归期。
况春未老，过南园、尚及牡丹时。
拼却栏边醉倒，共伊插满头归。